מרטק (באנגלית: Martech – Marketing Technoligy), הוא השילוב בין שיווק וטכנולוגיה. אנשי שיווק ודיגיטל רבים (רבים מידי לטעמי האישי) מיצבו את עצמם בארגון כ״לא טכנולוגיים״ אלו ש״מבקשים מה-IT״ או ״מעבירים דרישה למערכות מידע״ מבלי לנסות ולהבין טוב יותר את ״הטכנולוגיה״ וזו טעות אדירה! המציאות השיווקית והעסקית היום היא כזו שהקשר בין הטכנולוגיה – לשיווק – לפסיכולוגיה הצרכנית הוא קשר טבורי של ממש ואי אפשר לבודד את השיווק מהטכנולוגיה. עם כל הרצון הטוב של איש/ת IT כזה או אחר, הם לעולם לא יבינו את הצורך, את היכולות ואת הסינגרטיות של המערכת שאתם צריכים כמוכם ואתם לא יכולים ולא נכון עבורכם לגלגל אליהם את מלוא האחריות על בחירת התוכנות, הטמעתן, מיצוי שלהן וכו׳.